NaiveNeuron/SloPal huggingface dataset:
Pročko, Jozef, poslanec NR SR (2023-03-17):
Ďakujem. Milá kolegyňa, naozaj dotkla si sa zdravotne, zdravotných oslabení a zdravotných problémov a dnes tu už tak zaznelo aj, že naozaj, že veľa, veľa detí zneužíva benevolenciu lekárov. Ale to je zase na tom, aby sme my, ktorí tu sedíme, spravili pre to všetko, aby lekári nedávali tým deťom zdravotné oslabenia, aby ich uvoľňovali z hodín telesnej výchovy. No a ja chcem vidieť tú školu, kde dve tretiny žiakov, dve tretiny žiakov sú zdravotne oslabení, tak tú školu chcem vidieť a osobne pani poslankyňu poprosím, aby ma zobrala na tú školu, kde majú dve tretiny žiakov telesné oslabenie. Ale opakujem ešte raz to najdôležitejšie, že určite my zákonodarci tu musíme urobiť všetko pre to, aby lekári nedávali deťom, ktoré nechcú cvičiť, aby im nedávali rôzne oslabenia, aby ich uvoľňovali z hodín telesnej výchovy len preto, lebo deti to nechcú a rodičia im to vybavia. Je to na nás.
Kužma, Štefan, poslanec NR SR (2011-02-02):
Ďakujem pekne. Vážené dámy, vážení páni, dôvodom predloženia návrhu, ktorým sa mení a dopĺňa zákon č. 5/2004 Z. z. o službách zamestnanosti zo 4. decembra 2003, je skutočnosť, že Slovenská republika má pomerne veľké problémy so zamestnávaním dlhodobo nezamestnaných ľudí, ktorí sú často bez akejkoľvek kvalifikácie alebo akýchkoľvek pracovných zručností. Máme najvyššiu mieru nezamestnanosti ľudí so základným vzdelaním v celej Európskej únii. Novela zákona má za cieľ udržanie a získanie pracovných návykov tejto cieľovej skupiny, ako aj rozšírenie možností aplikácie a využívania jednotlivých nástrojov na trhu práce. Poviem to veľmi zjednodušene. Už dlhú dobu u nás fungujú tzv. aktivačné práce, kde môžu ľudia dlhodobo nezamestnaní, väčšinou sú to ľudia bez akéhokoľvek vzdelania, pracovať v prospech svojej obce, za čo majú aktivačný príspevok, čím si môžu vylepšiť situáciu. Dnes ale je už taká situácia, že máme obce, kde pomer týchto nezamestnaných ľudí je tak obrovský, že je nemožné, aby mohli pracovať pre samotné obce. Ak máme obec, ktorá má päťtisíc obyvateľov a má dvetisíc takýchto nezamestnaných ľudí v produktívnom veku, je logické, že dvetisíc ľudí nám nemôže zametať tie dve ulice, čo v tej obci sú, každý deň. Preto máme snahu týchto ľudí zamestnať. A východiskom je, aby mohli pracovať nielen pre obec, ale aj pre vyšší územný celok alebo štát, a to konkrétne, ako uvádzame v zákone, pri údržbe ciest, parkovísk, pri údržbe odpočívadiel, potokov, riek, čiže pre správcov ciest včítane štátu a VÚC a pre správcov vodných tokov. Už dnes sa tieto veci môžu robiť v prípade povodní. Ale chceme to rozšíriť aj na určitú preventívnu činnosť, aby mohli pracovať aj normálne počas roka, hlavne tí, ktorých nie je možné pre ich obrovský počet zamestnať v obci, v ktorej priamo sa nachádzajú. Som presvedčený, že je to veľmi potrebný krok na to, aby sme mohli do budúcna oddeliť ľudí, ktorí chcú pracovať, od tých, ktorí nechcú pracovať, a to tým, že každému, kto prejaví záujem si zlepšiť svoje pomery prácou, určitou aktivitou, vieme ju ponúknuť aj skutočne v tých najmenších obciach s veľkým množstvom nezamestnaných. Preto chcem vás poprosiť o podporu tohto zákona. Ďakujem pekne.
Laurenčík, Milan, podpredseda NR SR (2022-02-03):
Ďakujem obom. V tejto chvíli prerušujem rokovanie o tomto bode programu. Ďalej by mal nasledovať, by malo nasledovať prvé čítanie o návrhu poslanca Miloša Svrčeka na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov (tlač 856). Keďže pána predkladateľa tu nemáme, tak tento bod prepadá na koniec schôdze. Ďalším bodom programu je prvé čítanie o návrhu poslanca Národnej rady Slovenskej republiky Petra Kremského na vydanie zákona, ktorým sa dopĺňa zákon č. 455/1991 Zb. o živnostenskom podnikaní (živnostenský zákon) v znení neskorších predpisov a ktorým sa dopĺňa zákon č. 586/2003 Z. z. o advokácii a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov v znení neskorších predpisov . Návrh zákona má parlamentnú tlač 872. Návrh na jeho pridelenie na prerokovanie výborom je v rozhodnutí č. 904. Dávam teraz slovo pánovi poslancovi Petrovi Kremskému, aby nám návrh zákona uviedol. Nech sa páči, máte slovo.
Laššáková, Jana, podpredsedníčka NR SR (2013-03-19):
Pani podpredsedníčka Jurinová, nech sa páči,
Gál, Gábor, poslanec NR SR (2014-02-05):
Ďakujem za slovo, pani predsedajúca. Vážené pani kolegyne, vážení páni kolegovia, dovoľte, aby som v zmysle § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu zákona. Predmetný návrh zákona bol doručený poslancom v zákonom ustanovenej 15-dňovej lehote pred schôdzou Národnej rady, na konci sa uskutočňuje jeho prvé, či na ktorej sa uskutočňuje prvé čítanie, a spĺňa po formálnoprávnej stránke náležitosti uvedené v § 67 a § 68 rokovacieho poriadku, ako aj náležitosti určené v legislatívnych pravidlách vlády. Predseda Národnej rady preto návrh zákona zaradil v zmysle § 72 rokovacieho poriadku do programu tejto schôdze. Predseda rady, Národnej rady zároveň vo svojom rozhodnutí č. 837 z 13. januára 2014 navrhol, aby návrh zákona prerokoval: ústavnoprávny výbor a výbor pre hospodárske záležitosti. Za gestorský výbor navrhol ústavnoprávny výbor s tým, aby výbory návrh zákona prerokovali v druhom čítaní do 30 dní a gestorský výbor do 32 dní od jeho prerokovania v prvom čítaní. Zo znenia uvedeného návrhu zákona je zrejmý účel navrhovanej úpravy. Cieľom návrhu zákona je najmä reagovať na aktuálne problémy, ktoré spočívajú v nedostatočnej ochrane spotrebiteľa, a to najmä v súvislosti s uplatňovaním právnych inštitútov slúžiacich na zabezpečenie plnenia záväzkov spravidla peňažnej povahy. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výborom vrátane určenia gestorského výboru a lehoty na prerokovanie návrhu zákona vo výboroch v zmysle uvedeného rozhodnutia predsedu Národnej rady č. 837. Pani predsedajúca, prosím, otvorte rozpravu.
Bugár, Béla, podpredseda NR SR (2017-12-13):
Vážené panie poslankyne, vážení páni poslanci, ešte pred tým, ako by sme pristúpili k hlasovaniam, dovoľte mi privítať členov vlády v Národnej rade Slovenskej republiky a zároveň dovoľte mi privítať aj na balkóne žiakov zo zédeešky Za kasárňou z Bratislavy. Buďte vítaní! (Potlesk.) Takže pristúpime k hlasovaniu v druhom čítaní o vládnom návrhu zákona o štátnom rozpočte Slovenskej republiky na rok 2018 (tlač 700). Pán poslanec Kamenický, ako predseda výboru a zároveň spravodajca môžte uvádzať jednotlivé hlasovania. [Hlasovanie o vládnom návrhu zákona o štátnom rozpočte Slovenskej republiky na rok 2018 ( o návrhu rozpočtu verejnej správy na roky 2018 až 2020) , tlač 700.]
Pellegrini, Peter, predseda NR SR (2024-01-25):
Poprosím o kľud v rokovacej sále. Ďakujem pekne. (Ruch v sále.) S ďalším pozmeňujúcim návrhom, či s procedurálnym pani poslankyňa Marcinková. Pán poslanec Pročko, ak budete naďalej narúšať rokovanie, tak vás nechám vyviesť z rokovacej sály.(Ruch v sále.) Pani poslankyňa Marcinková, procedurálny návrh.
Pčolinský, Peter, podpredseda NR SR (2022-11-30):
Ďakujeme aj my, pán poslanec, za vaše vystúpenie. Jedna faktická poznámka pán poslanec Kuriak.
Žiga, Peter, podpredseda NR SR (2024-04-24):
Prezentujme sa a hlasujme. (Hlasovanie.) 145 prítomných, 144 za, 1 nehlasoval. Konštatujem, že sme tento návrh schválili. Teraz budeme hlasovať o návrhu uznesenia k návrhu na zmeny v zložení výborov Národnej rady Slovenskej republiky , ako je to uvedené v tlači 276. Prosím, aby sme sa prezentovali a hlasovali. (Hlasovanie.) 129 prítomných, 129 za. Konštatujem, že sme navrhované uznesenie schválili . Nasleduje hlasovanie v prvom čítaní o vládnom návrhu zákona, ktorým sa mení a dopĺňa zákon 343/2015 o verejnom obstarávaní, tlač 224, bod 32 schváleného programu. Dávam slovo spravodajcovi, ktorého určil navrhnutý gestorský výbor pre hospodárske záležitosti, poslancovi Igorovi Šimkovi, aby hlasovanie uviedol. Nech sa páči, pán spravodajca. (Hlasovanie v prvom čítaní o vládnom návrhu zákona, ktorým sa mení a dopĺňa zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 224.)
Pellegrini, Peter, podpredseda NR SR (2020-07-24):
Ďakujem pekne. (Reakcia z pléna.) Pán poslanec, viete, že to nebol štandardný procedurálny návrh, ale vzhľadom na tú informáciu, ak je pravdivá, ktorú ste povedali, ja si myslím, že je to nedôstojné, tak som vás to nechal dopovedať, aby všetci videli, ako pristupuje predseda vlády k svojmu odvolávaniu. Ja ako predseda vlády som si to tu odsedel do posledného vystúpenia, a nie vzadu, ale v tejto sále. A tak by mohol postupovať každý slušný premiér. (Reakcia z pléna.) Ja môžem teraz rozprávať, čo považujem za vhodné. Dobre? Pán, posledný minister prihlásený je pán Ján Mičovský. A keby som, pán poslanec, veľmi chcel ako človek, ktorý riadi schôdzu, tak ju preruším dovtedy, kým nepríde pán premiér. Dobre? (Reakcia z pléna.) Nech sa páči pán pre..., pán minister Mičovský, máte slovo. Pán minister Mičovský bol posledný, ktorý signalizoval, že chce ako člen vlády vystúpiť, po ňom by sme sa teda mohli (reakcia z pléna) dostať aj k vystúpeniu. Ešte pred tým, ako vám dám slovo, pán minister Žiga.
Zmajkovičová, Renáta, podpredsedníčka NR SR (2013-10-23):
Je jedna faktická poznámka. Uzatváram možnosť prihlásiť sa s faktickou. Pán poslanec Blaha.
Hrnčiar, Andrej, podpredseda NR SR (2016-09-20):
S reakciami na faktickú poznámku pán poslanec Mihál.
Dostál, Ondrej, poslanec NR SR (2024-06-11):
Pani poslankyňa Plaváková, keďže ten pozmeňujúci návrh nebude predložený a nebudeme môcť svoj názor naň vyjadriť hlasovaním, tak chcem len povedať, že teda ak by ten pozmeňujúci návrh bola si stihla pripraviť a predložila ho, tak určite by som hlasoval zaňho, lebo si myslím, že v tomto ohľade aj na základe toho, že nás verejný ochranca práv pán Dobrovodský na to upozorňuje, ale ja bez ohľadu na to si myslím, že je to zmena, ktorá by sa mala preniesť aj do nášho právneho poriadku, tak snáď budem mať príležitosť vyjadriť svoj názor pri hlasovaní o vašom poslaneckom návrhu, keď už nemám tú príležitosť pri hlasovaní o pozmeňujúcom návrhu.
Klus, Martin, poslanec NR SR (2018-03-26):
Na jednej strane chválim postoj štátneho tajomníka Ivana Korčoka za rýchlu a odvážnu reakciu, na druhej strane mám veľmi vážnu obavu, či tento alibistický prístup nie je novým trendom zahraničnej politiky Slovenskej republiky, a budem veľmi rád, keď mi na to potom, keď budete mať slovo, pán premiér, aj odpoviete. Stotožňujem sa s vyhlásením, príliš málo a príliš neskoro, to už som spomínal aj pri mojom doobedňajšom vystúpení, ktoré dnes spomínal aj analytik Milan Nič. Narážal pritom na to, že to bolo práve Slovensko, ktoré bolo spoločne so Švédskom a Českou republikou obvinené, ako som už povedal, z útoku otravným novičokom. Uspokojili sme sa s jalovým ospravedlneným, o ktorom ani nie je ani len jasné, z akej úrovne Ruskej federácie prišlo, za túto dezinformáciu, ktorá sa najmä ruským priestorom šírila ako raketa. Toto má stačiť členskej krajine Severoatlantickej aliancie a Európskej únie. Vo svojom prvom vystúpení, pán predseda vlády, som spomínal zlý začiatok vašej vlády a dodávam, že nielen kvôli špáratkovej afére, programové vyhlásenie vlády, ktoré je neaktuálne a ktoré som označil za paškvil a prejav neúcty voči Národnej rade Slovenskej republiky, že sem dokážete doručiť programové vyhlásenie vlády, ktoré má hneď niekoľko, povedal by som, až desiatok absolútne neaktuálnych bodov. Ale, bohužiaľ, a to musím zdôrazniť aj v oblasti zahraničnej politiky, tie detaily som spomínal, v čom konkrétne, v doobedňajšom vystúpení, nebudem ich spomínať opäť, ale práve kauza, o ktorej tu hovorím, a teda novičok, resp. Skripaľ je ďalším zlým signálom a pevne verím, že čím skôr zaradíte v tomto smere spiatočku. Obraz Slovenska medzi našimi spojencami už totiž dostatočne utrpel a povedal by som, že bol vo veľkej miere zničený napríklad vyhláseniami predsedu vlády Slovenskej republiky, dnes už našťastie odídeného, nášho kolegu poslanca Roberta Fica, o tom, že slušné vyjadrenie protestu na uliciach je vyjadrením štátneho prevratu organizovaného Georgeom Sorosom alebo tým, že si vodil na vysoké štátne stretnutie s nemeckou kancelárkou štátnu poradkyňu, ktorá má veľmi zaujímavú osobnú históriu, ale aj tým, že sme sa prihlásili k európskej a proatlantickej orientácii tromi ústavnými činiteľmi, a ktorú aj nová vláda kontinuity má zahrnuté vo svojom programovom vyhlásení vlády, avšak tak, ako sme na to boli zvyknutí, ho dnes dosť zásadne podryla. Takže dúfam, že toto nie je trend a, ako som povedal, zaraďme čím skôr spiatočku, pán premiér, a verím, že tú proatlantickú a európsku orientáciu myslíte skutočne vážne a nezostane len na papieri. Ďakujem veľmi pekne.
Érsek, Árpád, poslanec NR SR (2013-12-16):
Ďakujem pekne. Ako viete, inšpirovalo nás k tomuto zákonu, aby sme ho predložili, práve situácia, ktorá nastala v obci Tešedíkovo – Pered, lebo si myslíme, že keď vláda zmení referendum občanov, keď názov obce nie je žiadnym maďarským podtónom, neznie, alebo iným cudzím jazykom, a jedná sa o historický, 700-ročný historický názov tej obce, tak si myslím, že vláda nekonala tak, ako mala, a tobôž nie, že zrušila jedno právoplatné referendum ľudí, ktorí v tej obci bývajú. Preto si myslíme, a treba povedať, že takýmto situáciám, aby sa druhýkrát nemohli opakovať, tak žiadame Národnú radu, aby prijala tento zákon v tom smere, že samozrejme, ak to budú hanebné alebo nejaké názvy, ktoré môžu z toho vyplývať, takže určite sme proti nim. A vlastne na to je ten ústavný zákon, aby Ústavný súd mohol ešte revidovať tieto rozhodnutia vlády. Ďakujem, skončil som.
Sulík, Richard, predseda NR SR (2011-09-06):
Pán poslanec Podmanický.
Tóth, Tibor, poslanec NR SR (2010-10-13):
Ďakujem pekne. Súčasne odporúčam v zmysle § 74 ods. 1 zákona Národnej rady Slovenskej republiky o rokovacom poriadku a v súlade s rozhodnutím predsedu Národnej rady Slovenskej republiky č. 97 z 24. septembra 2010 prideliť v druhom čítaní na prerokovanie tento návrh okrem Výboru Národnej rady Slovenskej republiky pre financie a rozpočet aj Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre verejnú správu a regionálny rozvoj. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby uvedený návrh prerokovali výbory do 24. novembra 2010 a gestorský výbor do 26. novembra 2010. Prosím, dajte o mojom návrhu, pán predsedajúci, hlasovať.
Stachura, Peter, poslanec NR SR (2023-12-13):
Marek, ďakujem aj ja za vystúpenie. Mne táto dnešná noc pripomína trošku nočnú službu, veď nakoniec my s Marekom sme zvyknutí ako lekári sem-tam robiť nočné služby a väčšinou tie nočné služby sú spojené s tým, že zachraňujeme nejaké ľudské životy. A my aj dnes sme tu preto, že zachraňujeme spravodlivosť, právny štát, slušnosť v tejto krajine, preto tu sme. A Marek Krajčí sa dotkol dôležitej veci poplatkov. Na Slovensku je skutočne s poplatkami v zdravotníctve, keď sa dotýkam tej témy, ktorej rozumiem, absurdný stav. Máme 360 miliónov eur, ktoré za ekonomicky aktívne osoby budeme vyberať navyše v nasledujúcom roku. Už to tu viackrát odznelo, čo z toho budú mať tí pacienti. Budú sa opäť a stále znovu objednávať cez top doktorov, môj lekár, návšteva lekára, KURO, s. r. o., napíš lekárovi, všetkým možným eseročkám, ktoré od nich vyberajú od troch eur po tridsať eur. Predbiehajú sa v rade. Máme budúci rok o miliardu viac v zdravotníctve. Ja sa pýtam, keby ste vymenili aspoň túto, túto miliardu za niečo v tom zdravotníctve, aspoň za to, aby si ľudia nemuseli takto pokútne a hanebne kupovať, kupovať svoje termíny u lekárov. Nevidím tam žiadne zmeny, nevidím tam žiadne ´policychanges´, nič, nič pre pacienta a toto je skutočne hanba. Ďakujem. (Potlesk.)
T. Cabaj, podpredseda NR SR: (2009-10-21):
Zároveň vyhlasujem rozpravu za skončenú. Prerušujem rokovanie o tomto bode programu. Pán predkladateľ sa nemá k čomu vyjadriť, pretože to je vyjadrenie k rozprave, keďže rozprava nebola. Prerušil som rokovanie o tomto bode programu. A nasleduje prvé čítanie o návrhu poslancov Národnej rady Slovenskej republiky Zoltána Horvátha a Štefana Kužmu na vydanie zákona, ktorým sa mení zákon č. 461/2003 Z. z. o sociálnom poistení v znení neskorších predpisov . Návrh zákona je uverejnený pod tlačou 1232. Návrh na jeho pridelenie na prerokovanie výborom je pod číslom 1258. Pán poslanec Zoltán Horváth uvedie tento poslanecký návrh.
Štefanec, Ivan, poslanec NR SR (2011-02-10):
Ďakujem, pán predseda. Chcem pripomenúť členom výboru pre európske záležitosti, že zasadnutie výboru bude o 12.00 hodine. Ďakujem.
P. Hrušovský, predseda NR SR: (2003-07-10):
Pristúpime k hlasovaniu o... (Reakcie z pléna.) Pán poslanec, bola dohoda, ktorú som ohlásil plénu Národnej rady. Pristúpime k hlasovaniu o vrátenom návrhu zákona ako o celku. Prosím, prezentujme sa a hlasujme. Na prijatie zákona, ako pri predchádzajúcich hlasovaniach, je potrebná nadpolovičná väčšina všetkých poslancov Národnej rady. (Hlasovanie.) Prezentovalo sa 116 poslancov, za 78, proti 38. Konštatujem, že Národná rada po opätovnom prerokovaní schválila vrátený zákon prezidentom Slovenskej republiky o dani z pridanej hodnoty v znení neskorších predpisov. Panie poslankyne, páni poslanci, pristúpime k rokovaniu o poslednom bode programu 16. schôdze Národnej rady, ktorým je návrh na voľbu predsedu Úradu pre štátnu pomoc . Návrh ste dostali ako tlač 300. (Ruch v sále.) Prosím o pokoj v rokovacej sále. Panie poslankyne, páni poslanci, ešte predtým, ako skončíme rokovanie o tomto bode programu, keďže sme pred dlhším obdobím, keď Národná rada rokovať nebude, chcel by som vám popriať príjemné prežitie dovolenky, trošku oddychu, načerpania nových síl, ktoré zrejme všetci potrebujeme, veľa zdravia a šťastný návrat na rokovanie Národnej rady, ktorá začne svoje jesenné zasadnutie 9. septembra. Prajem vám všetkým všetko dobré a príjemné prežitie dovoleniek a oddychu. (Potlesk.) Teraz, páni poslanci, týmto ešte však neskončíme, aby ste sa nerozchádzali, pretože máme pred sebou bod návrh na voľbu predsedu Úradu pre štátnu pomoc, ktorá sa uskutoční tajným hlasovaním. Preto poprosím pánov poslancov, aby venovali pozornosť tomuto návrhu. Poprosím teraz pána podpredsedu vlády, aby odôvodnil návrh vlády na voľbu na predsedu Úradu pre štátnu pomoc. Nech sa páči, pán minister.
Sulík, Richard, poslanec NR SR (2012-06-28):
Ďakujem pekne. No, takže ešte raz, v dobrom a úplne slušne som tu kolegu poprosil, aby čítal pomalšie. Na nikoho som neútočil, nikomu som nič nerobil. Keď moja prosba nemala žiaden účinok, ale namiesto toho som sa dočkal od vás, pán Paška, ako zosmiešňovania, v poriadku. No bude si musieť ctená snemovňa zvyknúť na to, že nepatrím zrejme k tým najbystrejším a k tým najvnímavejším, a vždy, keď tu bude niekto rapkať ako z guľometu, sa budem dožadovať toho, aby čítal tak, že mu môže normálne počúvajúci človek rozumieť. Veľmi pekne vám ďakujem.
Šebej, František, poslanec NR SR (2013-03-20):
To, že prichádzajú pán spravodajca a pán minister o literárny skvost, je na ich vlastnú škodu. Ale dokončím. „Legislatívny proces...“ (Vystúpenie prerušené predsedajúcou.)
Hrnčiar, Andrej, podpredseda NR SR (2019-04-03):
Mám pochybnosti, či toto je procedurálny návrh. Ale dám o tom hlasovať. Prosím, prezentujte sa, prezentujme sa a hlasujme. (Hlasovanie.) Prítomných 127, za 59, proti 48, zdržalo sa 17, nehlasovali 3. Procedurálny návrh schválený nebol. Takže pani poslankyňa Kiššová.
Krajkovič, Mikuláš, poslanec NR SR (2018-05-17):
Ďakujem za slovo. Vážený pán predsedajúci, pani ministerka, kolegyne, kolegovia, dovoľte mi, aby som podal spravodajskú správu. V súlade s § 73 zákona o rokovacom poriadku, som bol určený Výborom Národnej rady Slovenskej republiky pre pôdohospodárstvo a životné prostredie za spravodajcu k návrhu zákona, tlač 905. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre pôdohospodárstvo a životné prostredie. Za gestorský výbor navrhujem Výbor Národnej rady pre pôdohospodárstvo a životné prostredie. Odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pán predsedajúci, otvorte rozpravu.
Pellegrini, Peter, predseda NR SR (2015-04-16):
Pán poslanec Hrušovský nechce reagovať na faktické poznámky. Pán poslanec Hrušovský bol posledný, ktorý bol prihlásený do rozpravy písomne. Teraz dávam možnosť prihlásiť sa do rozpravy ústne. Nech sa páči. Pýtam sa, kto sa chce prihlásiť do rozpravy ústne? Poprosím, tí, čo chcete, nechajte si to zapnuté, najprv pozrieme obrazovku, poprosím, pán poslanec Hraško, Kadúc, Galko, Šimon, Mikuš, Blanár, Kaník, Blaha, poprosím, ďalej tam bol pán kolega ešte Vašečka, deväť, desať. Neviem, kto bol, pozrite mi ešte, prosím, naspäť. Vašečka, Matovič, desiaty, jedenásť Radošovský, pán poslanec, nechajte mi to zapnuté od tej jedenástky, keď začnem čítať, poprosím, pán technik. Dajte mi, prosím, na monitor od jedenásť a ďalej. Jedenástka pán poslanec Radošovský... Môže to tam vydržať dlhšie ako tri sekundy? Radošovský, Jarjabek, Brocka, Poliačik, Fronc, Bobík, Kolesík, Hlina, Viskupič, pán Lipšic dvadsiaty, ďalej poprosím, pani Gibalová a Kvasnička, pán Zajac dvadsiaty tretí. Končím možnosť prihlásiť sa do rozpravy ústne. Celkove je prihlásených do rozpravy 23 poslancov. Prvým z nich je pán poslanec Hraško. Nech sa páči, máte slovo, môžete vystúpiť.
Laurenčík, Milan, podpredseda NR SR (2021-09-17):
Ďakujem veľmi pekne. Prerušujem rokovanie o tomto bode programu. Teraz by malo nasledovať prvé čítanie návrhu poslankýň Jany Žitňanskej, Zuzany Šebovej, Márie Šofranko a Jany Bittó Cigánikovej na vydanie zákona, ktorým sa dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov. Návrh zákona má parlamentnú tlač 658, návrh na jeho pridelenie na prerokovanie výborom je v rozhodnutí č. 688. Teraz dávam slovo pani poslankyni Jane Žitňanskej, aby návrh zákona odôvodnila. [Rokovanie o návrhu poslankýň Národnej rady Slovenskej republiky Jany Žitňanskej, Zuzany Šebovej, Márie Šofranko a Jany Bittó Cigánikovej na vydanie zákona, ktorým sa dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov , tlač 658.]
Grendel, Gábor, podpredseda NR SR (2022-05-24):
V rozprave teraz vystúpi ako poverený člen poslaneckého klubu strany SMER pán poslanec Robert Fico. Pripraví sa pán poslanec Marián Viskupič.
Zmajkovičová, Renáta, podpredsedníčka NR SR (2012-05-11):
S faktickými poznámkami piati poslanci. Uzatváram možnosť faktických poznámok. Nech sa páči, pán poslanec Šuca.
P. Hrušovský, predseda NR SR: (2005-05-24):
(Hlasovanie.) 135 prítomných, 135 za návrh. Pozmeňujúci návrh pána poslanca Blanára sme schválili. Pán spoločný spravodajca, máte slovo.
Verešová, Anna, poslankyňa NR SR (2016-12-08):
Už 27 rokov od Nežnej revolúcie bývalí príslušníci Štátnej bezpečnosti majú dôchodky trojnásobne vyššie ako ich obete. Bol tu spomínaný Anton Srholec. Osobne poznám pána Ladislava Záborského, akademického maliara, ktorý mi veľmi často hovoril, čo sa dialo vo väzniciach, ako boli prenasledovaní, mučení. Ale musím spomenúť aj sestru Zdenku Schellingovú z Krivej, ako som čítala o tom, ako ju potápali do vody, kým sa nezačala dusiť, naťahovali ju po strop a pri tom ju bili. Prečo je možné sa s týmto všetkým, prečo to bolo možné vysporiadať sa a nastoliť aspoň takú elementárnu spravodlivosť v Poľsku, v Maďarsku, v susedných krajinách? Prečo to nie je možné u nás na Slovensku? Aká sme to teda, aká sme to vlastne krajina? Stále plná ľudí z minulého režimu? Aký to dávame príklad mladým ľuďom? Veď v prvom čítaní sa posúva návrh zákona, aby sa o ňom diskutovalo v tom ďalšom. A tak vás prosím, pánov poslancov a panie poslankyne, tak hlasujme už aspoň teda, keď je už tretíkrát v tomto pléne, hlasujme za tento návrh a posuňme ho do druhého čítania. Však ak hovoríme o slušnom Slovensku, tak hlasujme aj za spravodlivé Slovensko. Ďakujem.
Hrušovský, Pavol, predseda NR SR (2012-02-29):
Nech sa páči, pán minister financií a podpredseda vlády Mikloš.
Baláž, Radovan, poslanec NR SR (2018-12-05):
Ďakujem pekne za slovo. V mene troch poslaneckých klubov navrhujem termínovať bod č. 19, a to je návrh skupiny poslancov na vydanie zákona o osobitnom odvode obchodných reťazcov, na zajtra po prerokovaní bodu, ktorý navrhla pani poslankyňa Sárközy.
Kollár, Boris, predseda NR SR (2020-07-07):
Ďakujem. Dávam slovo spoločnému spravodajcovi z výboru pre kultúru a médiá, poslancovi Miroslavovi Kollárovi, aby informoval Národnú radu o výsledku rokovania výborov o tomto návrhu zákona, aby odôvodnil návrh a stanovisko gestorského výboru.
Tomáš, Erik, poslanec NR SR (2020-09-23):
Ďakujem pekne všetkým za vecný tón a ja v ňom budem pokračovať, preto som využil možnosť vystúpiť v záverečnom slove. Budem veľmi stručný a krátky, pretože tú podstatu už povedal náš líder strany HLAS – sociálna demokracia pán Pellegrini. Tiež chcem odpovedať podobne pánovi Kremskému, že, aj pánovi Gyimesimu, že my to nevnímame ako súboj o to, že či vláda má, alebo nemá, či dá, alebo nedá tie peniaze, pretože naozaj nie je možné pri óčeerke ako takej, pri pandemickej óčeerke vyčísliť ekonomický dopad. Ani v tejto chvíli nevieme, koľko počas druhej vlny bude zatvorených škôl a koľko rodičov bude môcť, musieť teda s deťmi zostať doma na pandemickej OČR. Nevedeli sme to dopredu ani počas prvej vlny a nevieme to, opakujem, ani pri normálnej, klasickej OČR. Takže preto tento dopad chýba. Ale to, čo už teraz dobre vieme, je, že také dva podstatné fakty boli uverejnené dnes v médiách. Už počas druhej vlny je zatvorených 22 škôl, 9 500 žiakov je mimo vyučovacieho procesu a je tu predpoklad, že toto číslo sa bude navyšovať, samozrejme, v každom regióne asi odlišne. A ten druhý údaj zaujímavý z dnešných médií je, že až pätina slovenských domácností nemá vytvorený žiadny finančný vankúš ani len na jeden mesiac. To znamená žiadnu finančnú rezervu. A keď si predstavíte, aj počas tej prvej vlny, keď domácnosti dostávali iba 55 % z denného vymeriavacieho základu, tak to určite ešte možno jeden mesiac vedia vydržať, ale dva mesiace už ťažko, tri mesiace už prakticky vôbec. Hypotéky, faktúry, inkasá, všetko podobné. Preto teda navrhujeme tento spôsob riešenia, ktorý je veľmi jednoduchý a je úplne totožný s materskou dávkou, ktorá sa v súčasnosti tiež poberá vo výške 75 % denného vymeriavacieho základu. Chceme jednoducho, aby keď tá druhá vlna udrie v plnej sile, aby tí rodičia mali tie mesiace počas tej druhej vlny prakticky čistý príjem, jeden z tých rodičov. Jeden z rodičov má nárok na túto pandemickú OČR, to je jedno, či matka, alebo otec. Takže o to tu ide, lebo potom sa naozaj tie mnohé domácnosti a rodiny dostanú do stavu až hmotnej núdze a bude to štát stáť možno ešte viac. Chcem vás preto pekne poprosiť, vo vecnom tóne, toto je len prvé čítanie. Skúste sa zamyslieť nad tým, či by ste to nepodporili aspoň v prvom čítaní. V druhom čítaní to bude v októbri, v rámci druhého čítania sa dá meniť to nastavenie, dá sa o tom diskutovať. A hlavne v októbri už budeme vedieť, v akej sile tá druhá vlna pandémie udrie. Takže prihováram sa naozaj vecným tónom. Skúste sa nad tým zamyslieť. Ešte jedna informácia možno pre vás. Ministerstvo práce najprv oficiálne odmietlo tento náš návrh, ale potom v televíznej diskusii pán Krajniak priznal, že nie, neodmieta to hneď ako zo stola, nezmetie to zo stola hneď len preto, že je to opozičný návrh. Opakujem, je to len prvé čítanie. Nič sa nestane, keď to posuniete do druhého čítania a tam sa už môžme definitívne rozprávať buď o podobe toho zákona ako celku, alebo aj o zamietnutí z vašej strany. Ešte raz veľmi pekne ďakujem.
Pčolinský, Peter, podpredseda NR SR (2022-12-07):
S ďalšou faktickou poznámkou pán poslanec Kočiš.
Pellegrini, Peter, podpredseda NR SR (2020-03-24):
Ďakujem pekne, pán spravodajca. Predpokladám, že tieto vami navrhnuté ste si aj odovzdali a zároveň budete ich postupne predkladať na hlasovanie počas záverečného hlasovania v prvom čítaní. S faktickými poznámkami na vaše vystúpenie pani poslankyňa Zemanová a pán poslanec Podmanický. Pán poslanec Petrák, už vám neuznám faktickú poznámku, už to bolo po vystúpení pána spravodajcu, už to bolo počas toho, ako som hovoril ja. Pani poslankyňa Zemanová, nech sa páči.
Hort, Milan, podpredseda NR SR (2010-09-07):
Ďakujem. Otváram všeobecnú rozpravu. Nedostal som žiadnu písomnú prihlášku, a preto sa pýtam, kto sa chce prihlásiť ústne? Nikto. Vyhlasujem všeobecnú rozpravu za skončenú. Prerušujem rokovanie aj o tomto bode programu. A nasleduje prvé čítanie o vládnom návrhu zákona, ktorým sa mení a dopĺňa zákon č. 331/2005 Z. z. o orgánoch štátnej správy vo veciach drogových prekurzorov a o zmene a doplnení niektorých zákonov a ktorým sa mení a dopĺňa zákon č. 140/1998 Z. z. o liekoch a zdravotníckych pomôckach, ďalej o zmene zákona o živnostenskom podnikaní v znení neskorších predpisov. Tento vládny návrh ste dostali ako tlač č. 50 a návrh na jeho pridelenie na prerokovanie výborom je v rozhodnutí predsedu Národnej rady pod č. 34. Pán podpredseda Figeľ, prosím, aby ste sa ujali slova aj pri tomto návrhu a vládny návrh uviedli. Nech sa páči. (Rokovanie o vládnom návrhu zákona, ktorým sa mení a dopĺňa zákon č. 331/2005 Z. z. o orgánoch štátnej správy vo veciach drogových prekurzorov a o zmene a doplnení niektorých zákonov a ktorým sa mení a dopĺňa zákon č. 140/1998 Z. z. o liekoch a zdravotníckych pomôckach, o zmene zákona č, 455/1991 Zb. o živnostenskom podnikaní (živnostenský zákon) v znení neskorších predpisov a o zmene a doplnení zákona Národnej rady Slovenskej republiky č. 220/1996 Z. z. o reklame v znení neskorších predpisov , tlač 50.)
Glváč, Martin, podpredseda NR SR (2018-05-17):
Pán poslanec Dostál.
Kuffa, Štefan, poslanec NR SR (2014-10-22):
Tiež som si myslel, pani podpredsedníčka, že ktosi iný ukončí ten rokovací večer, áno. (Povedané so smiechom.) Ale ja som ťa pozorne, pán kolega, počúval. Vedie sa tuná tá diskusia presne pri tom odpisovaní. Ten návrh, ktorý je z dielne ministerstva, ani ja s ním nesúhlasím, nestotožňujem sa, lebo z 20 na 40 rokov, keď sa to posúva, to odpisovanie, tak myslím si, že to je nejaký krok dozadu. Ale zaviesť tie flexibilné odpisy, ja si myslím, že naozaj by to aj zlepšilo to podnikateľské prostredie alebo tie variabilné odpisy. Veď predsa je na mne a ja už mám proste ten biznis plán aj v hlave, ja ho nemusím mať napísaný, aby som sa ja rozhodol, či to odpíšem po dobu jedného roka, piatich rokov, desiatich alebo dvadsiatich, tak ako to navrhuješ. Ja ti ten pozmeňujúci návrh podporím. Možno skôr, keby si poprosil pána ministra, aby bol taký ústretový, keď si ho tak vychválil, a ja mu tiež chcem, pánu ministrovi za to poďakovať, že naozaj bol ústretový a rokoval s opozíciou, lebo mnohé tie opozičné návrhy, ktoré tuná boli, tak sa premietli do návrhu tohto zákona. Sám čo si mal pripravený pozmeňujúci návrh, už ho nemusíš robiť, pretože sa premietol do návrhu zákona. Ale toto je naozaj veľmi dobrý pozmeňovák. Ja som to inak už aj spomínal tuná, že prečo by to nemohlo byť. Nie si celkom prvý, ja som tak len vo faktickej, kedysi som to spomínal, že aby ten odpis mohol byť zrealizovaný aj v priebehu jedného roka. Možno by sa to zdalo veľmi pre niekoho dramatické alebo nereálne. Ale Poľsko je, myslím, práve tá krajina, ktorá má túto flexibilitu v odpisoch. A naozaj v tomto, kolegovia liberáli, vždy vás podporím a to sme na takej jednej platforme, aj keď v hodnotových otázkach sa rozchádzame, ale v mnohých týchto veciach možno ja som liberálnejší ešte ako aj vy a som rád, že je tu tento pozmeňujúci návrh. A poprosil by som, že by si pána ministra ešte... (Prerušenie vystúpenia časomerom.)
Pellegrini, Peter, predseda NR SR (2015-05-13):
Prezentujme sa a hlasujme o návrhu zákona ako o celku s odporučením gestorského výboru schváliť ho. (Hlasovanie.) Prítomných 135 poslancov, za hlasovalo všetkých 135 poslancov. Konštatujem, že Národná rada schválila návrh novely zákona č. 281/1997 Z. z. o vojenských obvodoch a zákona, ktorým sa mení zákon č. 222/1996 Z. z. o organizácii miestnej štátnej správy. Vyčerpali sme všetky body na hlasovanie. S procedurálnym návrhom pán poslanec Hlina.
P. Paška, predseda NR SR: (2007-09-12):
(Hlasovanie.) 140 prítomných, 131 za, 4 boli proti, 5 sa zdržali. Konštatujem, že sme pridelili návrh zákona na prerokovanie do výborov a určili lehoty na prerokovanie. Teraz pani poslankyňa Magda Košútová uvedie hlasovanie o vládnom návrhu zákona, ktorým sa mení a dopĺňa zákon č. 111/1990 Zb. o štátnom podniku v znení neskorších predpisov a o doplnení zákona č. 229/1991 Zb. o úprave vlastníckych vzťahov k pôde a inému poľnohospodárskemu majetku v znení neskorších predpisov. Je to tlač 380.
Šeliga, Juraj, podpredseda NR SR (2020-07-14):
Ďakujem. Ako ďalšia v rozprave pani poslankyňa Kozelová. Nie je tu, pardon, nie je tu pani poslankyňa, takže jej prepadla možnosť písomne vystúpiť v rozprave. Teraz sa pýtam, kto sa chce do rozpravy prihlásiť ústne. Dvaja páni poslanci, traja. Všetci, ktorí sa chceli? Ďakujem, takže traja páni poslanci. Ako prvý pán poslanec Mazurek.
Kuffa, Štefan, poslanec NR SR (2014-06-12):
Zdravím vás, kolegovia, všetkých. Vážená pani podpredsedníčka, dovoľte mi niekoľko slov povedať. Ľudské zdravie bezpochyby je to najcennejšie, čo človek má. Je to teda aj ľudský život, samozrejme. A sme veľmi citliví na to. Naozaj keď sa s ním čosi stane, tak je to obrovský problém. Tie výberové konania ak budú nahradené tými elektronickými aukciami, tak naozaj ten výber bude transparentný, posilní sa jednak to výberové konanie na tých piatich členov, tí piati už sa nedohodnú, ale hlavne aby boli odborne zdatní a spôsobilí pre správny ten výber. Ale jednu vec chcem takto podotknúť s takou drobnosťou. Je potrebné sa zamyslieť ešte nad jednou veľmi vážnou vecou. A to sú tie centrály. Keď voláte rýchlu záchrannú službu, a teraz sa to dalo, je to aj v krajským mestách, tak oni sa vás pýtajú, kde to je, ako to je. No myslím si, že skostnatel ten systém. Kedysi to bolo na úrovni tých nemocníc, okresov. Ten chotár alebo ten región tí ľudia poznali. A teraz keď ich voláte a naozaj potrebujete veľmi akútne, aby tá rýchla záchranná služba prišla, ja tu hovorím o pozemnej, lebo tam väčšinou tie sanitky zasahujú, tak majú veľakrát veľký problém sa zorientovať a dostať sa k tomu pacientovi. Tak toto je jedna z vecí, ktorú by tiež do budúcna bolo potrebné riešiť, aby tá flexibilita toho zásahu naozaj pri tých akútnych stavoch bola lepšia. Ďakujem všetkým za pozornosť.
Glváč, Martin, podpredseda NR SR (2016-12-07):
S reakciou pán poslanec Dostál.
Blanár, Juraj, podpredseda NR SR (2023-05-25):
Môžete odpovedať, pán minister.
Glváč, Martin, podpredseda NR SR (2019-09-19):
Ďakujem. Pán spravodajca? Nie. Prerušujem rokovanie o tomto bode programu a vyhlasujem dvojminútovú prestávku. (Prestávka.) (Po prestávke.)
Brisudová, Martina, poslankyňa NR SR (2020-09-18):
Vážený pán predsedajúci, vážené pani poslankyne, páni poslanci, vážení prítomní, Výbor Národnej rady Slovenskej republiky pre verejnú správu a regionálny rozvoj ma uznesením určil za spravodajkyňu k návrhu zákona, tlač 218. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady a Výbor Národnej rady pre verejnú správu a regionálny rozvoj. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade v prvom čítaní. Pán predsedajúci, otvorte, prosím, všeobecnú rozpravu.
Ďuriš Nicholsonová, Lucia, podpredsedníčka NR SR (2018-11-29):
Vyhlasujem teraz možnosť prihlásiť sa k tomuto bodu ústne. Končím možnosť prihlásiť sa do rozpravy. Prihlásil sa pán poslanec Pčolinský, nech sa páči.
Pellegrini, Peter, predseda NR SR (2024-02-08):
Prezentujme sa a hlasujme o bode 266 z druhého pozmeňujúceho návrhu poslanca Galka. (Hlasovanie.) 130 prítomných, 16 za, 78 proti, 35 poslancov sa zdržalo, 1 nehlasoval. Bod sme neschválili.
Poliačik, Martin, poslanec NR SR (2011-09-14):
Pán kolega, minimálne v jednej veci ste klamali, lebo ten mladý človek, ktorý síce musí povinne vstúpiť do druhého piliera, hneď na druhý deň z neho môže vystúpiť a nič sa mu nestane. Tam nie je žiadna povinnosť dvoch rokov, tam sa iba preklopila v podstate tá východisková situácia, kým doteraz to bolo, že potrebuje ísť a prihlásiť sa, tak teraz je automaticky prihlásený a môže sa odhlásiť. Ale ináč nijakým iným spôsobom sa mu na práva nesiaha. A ak tak svedomito teda študujete zákony, ako ste práve teraz previedli, tak potom sa nie je čo diviť, že máte problémy čítať ciele a kroky tejto vlády, pretože im vôbec nerozumiete, lebo hovoríte o niečom úplne inom, než je schválené v tom zákone. Takže skúste ich najprv prečítať a potom budeme vedieť sa rozprávať o tom istom texte. Ďakujem.
Karahuta, Jaroslav, poslanec NR SR (2023-06-16):
Hlasovať budeme v utorok o sedemnástej hodine.
Gaborčáková, Soňa, poslankyňa NR SR (2018-02-07):
Ďakujem za pripomienky. Možno súhlasiť s tým, že som z pohľadu hospodárstva nerozoberala túto problematiku pre krátkosť času, ale každopádne chcem povedať, že skutočne jedna fabrika v Prešove by poriešila spádovú oblasť Poprad, Kežmarok, Stará Ľubovňa, Vranov nad Topľou, Košice-okolie, to znamená, že tá investícia, ak by bola aj dvojnásobná, myslím si, že by nám stála za to, pretože by sme získali opäť minimálne remeselníkov domov, ktorí v minulosti boli vzdelaní aj v oblasti strojárenskej výroby. To znamená, že ak mám hovoriť za hospodárstvo a za stimuly, ja som úplne zhrozená z toho, že opäť stimuly išli na západ krajiny a my teraz musíme riešiť tieto príspevky za mobilitu, a pritom ľudia nám odchádzajú do zahraničia. Je mi z toho smutno a verím, že niečo s tým spravíme. Ďakujem.
Danko, Andrej, predseda NR SR (2020-02-25):
Vážené panie poslankyne, vážení páni poslanci, keďže Národná rada nebola uznášaniaschopná, poprosím o zaujatie miesta pána poslanca Pamulu. Panie poslankyne, páni poslanci, zaujmite miesto, aby ste mohli hlasovať. Púšťam hlasovanie, prosím, prezentujme sa a hlasujeme. O diaľničných známkach opakujeme hlasovanie, páni poslanci, som myslel, to nemusím opakovať. (Hlasovanie.) Národná rada nie je uznášaniaschopná. Prítomných 28 poslancov, proti 1, teda dôležité číslo je 28. Prosím, vážení páni poslanci a panie poslankyne, vzhľadom na to, že sme schválili skrátené legislatívne konanie, tak ako ustanovuje rokovací poriadok, nebudeme pokračovať v rokovaní o Istanbulskom dohovore, ale pristúpime k prvému čítaniu o vládnom návrhu zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony . Vládny návrh zákona je uverejnený ako tlač 1837. Návrh na jeho pridelenie na prerokovanie výborom je v rozhodnutí č. 1957. Prosím ministra práce, sociálnych vecí a rodiny Slovenskej republiky Jána Richtera, aby vládny návrh zákona uviedol. (Ruch v sále.) Pán minister, nech sa páči. Nech sa páči, pán minister, môžte.
Kaník, Ľudovít, poslanec NR SR (2012-10-23):
Ďakujem pánovi poslancovi Brockovi za to názorné preukázanie nesociálnosti tohto návrhu. Je to proste tak. Tu sa hrá divadlo pred národom, ako to všetko zaplatia bohatí, a pravda je presne opačná! Nielenže nezaplatia a podieľajú sa minimálne, ale ešte tie peniaze, ktoré štát vyberie od tých bežných ľudí, sa potom z veľkej časti presúvajú napríklad na stimuly, dotácie pre veľké a vybrané firmy. Kde je tu spravodlivosť? Absolútne žiadna. A treba stále pripomínať, že aj tento návrh je len súčasťou toho smrtiaceho otravného kokteilu, ako mnohokrát som tu už povedal, ktorý je pripravovaný. To nejde o nejaké vytrhnuté opatrenie. Pretože tu môžeme poukázať na tento aspekt. Ale súčasťou tohto smrteľného mixu sú zvýšené poplatky, ktoré naozaj zachytávajú absolútne bežných ľudí. Poplatky za administratívne úkony na úradoch. Za stavebné úpravy zaplatíte niekoľko sto eur. Za nič, len za to, že idete oznámiť, že si premiestnite dvere vo vlastnom byte. Sú s tým spojené zvýšené odvody, ktoré, samozrejme, budú platiť tí, ktorí zarábajú úplne najmenej. Je s tým spojený Zákonník práce, ktorý takisto svojimi nerozumnými opatreniami privedie na úrady práce zbytočne desiatky, stovky, tisíce ľudí. Vláda ide proti sebe. Znižuje si príjmy do štátnej kasy, zvyšuje nezamestnanosť a platia za to úplne najobyčajnejší ľudia.
Zmajkovičová, Renáta, podpredsedníčka NR SR (2014-06-04):
V zmysle rokovacieho poriadku o slovo požiadal predseda Národnej rady ako navrhovateľ.
Hort, Milan, podpredseda NR SR (2010-10-22):
Ďakujem za vystúpenie v rozprave pánovi poslancovi, s faktickými poznámkami na jeho vystúpenie sa prihlásil pán poslanec Viskupič, Krnáč, Abrhan, pán poslanec Droba. Rozpravu som ešte neotvoril, myslím rozpravu ústnu, takže traja páni poslanci. Uzatváram možnosť prihlásiť sa s faktickou poznámkou. Slovo má pán poslanec Viskupič.
Hort, Milan, podpredseda NR SR (2010-09-07):
Áno. Ďakujem, pán spravodajca. Otváram všeobecnú rozpravu. Nedostal som žiadnu písomnú prihlášku. A tak sa pýtam, kto sa hlási k tomuto vládnemu návrhu zákona do rozpravy ústne? Nikto. Konštatujem, že nie je záujem o rozpravu. Vyhlasujem ju preto za skončenú. Prerušujem rokovanie o tomto bode programu. A budeme pokračovať ďalším bodom, ktorým je prvé čítanie o vládnom návrhu zákona, ktorým sa mení a dopĺňa zákon č. 435/2000 Z. z. o námornej plavbe v znení neskorších predpisov . Vládny návrh zákona je uverejnený ako tlač 52. Návrh na jeho pridelenie na prerokovanie výborom je v rozhodnutí č. 36. Nech sa páči, podpredseda vlády, uveďte aj tento vládny návrh zákona. Chcem len informovať, že spravodajcom k tomuto vládnemu návrhu je pán poslanec Kaník. Áno, je to číslo tlače 52. Nech sa páči.
P. Paška, predseda NR SR: (2009-10-22):
Ďakujem. (Akt tajného hlasovania.)
M. Jureňa, minister pôdohospodárstva SR: (2007-01-31):
Čo sa týka, v krátkosti len zareagujem na zabíjačky. Rozpútala sa okolo toho, myslím, veľká téma. Je to dobré, že sa o tom hovorí. Zároveň tým upozorňujeme občanov, že niečo takéto vošlo do platnosti. Ale zároveň nie je dobré, ak sa niektoré veci občanovi vysvetľujú troška mylne a deformujúco. Takže znovu opakujem, že povinnosťou občanov je oznamovacia povinnosť. Ja si myslím, že žijeme v období, keď na Slovensku je 3,7 mil. mobilných telefónov, takže stačí telefonická oznamovacia povinnosť. A v záujme toho chovateľa, si myslím, že jeden telefonát nie je tak veľa. Takže to je asi k tomu. Pochopiteľne, že veterinár, príslušný štátny veterinár rozhoduje potom o tom, kde vykoná konkrétne kontroly, resp. ako ich vykoná. Takže by som to vôbec nezľahčoval najmä preto, že na Slovensku bolo v posledných rokoch, resp. každý rok je zistených niekoľko desiatok prípadov ochorení na svalovca. Tieto údaje sú prevzaté od zdravotníkov, takže myslím, že sa zakladajú na pravde, a myslím, že zdravie občanov má svoju váhu, má svoju dôležitosť. Takže toľko v krátkosti k zakáľačkám. Ďakujem. (Potlesk.)
Tomanová, Viera, poslankyňa NR SR (2010-10-12):
Ďakujem pekne. Ja chcem v prvom rade poďakovať pánovi poslancovi Paškovi za jeho vystúpenie, kde skutočne zhrnul sociálnu situáciu tak, ako sa javí v podmienkach vášho vládnutia. To, čo tu bolo v rokoch 2002 až 2004, sa prejavuje aj naďalej. Dovoľte mi pripomenúť, že podľa stratifikácie, príjmovej stratifikácie občanov, 65 % občanov má príjem pod 500 eur. Zvyšovaním dane z pridanej hodnoty siahate na každý krajec chleba, na každý hlt mlieka, nielen deťom, keď chcete znížiť dokonca rodičovský príspevok na úroveň 190 eur. Prečo teda ho nezdvihnete na úroveň 256 eur pre všetkých, ale siahate aj starším ľuďom? Čo to tu rozprávate o prestretom stole a platení účtov? Prestretý stôl je o druhom pilieri, ktorý musia zaplatiť všetci starší občania. Je to 913-tisíc poberateľov dôchodkových dávok. Nielenže ste v roku 2004 predĺžili a v roku 2005 a 2006 predĺžili redukciu dôchodku, ktorý by presahoval 1,25-násobok osobného mzdového bodu, predlžujete redukciu naďalej. Ba naviac idete valorizovať dôchodky len na báze inflácie. Čiže siahate tým dôchodcom dvakrát na ten hlt chleba a na ten krajec chleba. Som veľmi rada, že pán poslanec Paška spomenul encykliky, či už prelomovú encykliku Leva XIII. Rerum Novarum, ale hovoril aj o takej dôležitej encyklike, ako je encyklika Jána Pavla II. o práci. Za každú prácu patrí odmena, a to primeraná odmena tak, aby otec dokázal zo svojej mzdy, poctivej mzdy vyplatiť a vyživiť aspoň jedno dieťa. Hovoríte o znižovaní miezd. Pre koho vystavujete účet? Zase len pre tých, ktorí... (Prerušenie vystúpenia časomerom. Potlesk.)
Blanár, Juraj, podpredseda NR SR (2021-06-15):
Dve faktické poznámky na vaše vystúpenie, pán minister. Ako prvý pán poslanec Suja, nech sa páči.
Danko, Andrej, podpredseda NR SR (2024-01-26):
Poslankyňa Gažovičová.
Šuca, Peter, poslanec NR SR (2018-01-30):
Ďakujem pekne. Pán predsedajúci, dajte, prosím, hlasovať o návrhu zákona ako celku s odporúčaním gestorského výboru schváliť.
Ďuriš Nicholsonová, Lucia, podpredsedníčka NR SR (2018-10-24):
Poprosím vás... (Reakcia ministra.) Áno! To je všetko k veci. Nech sa páči, pani poslankyňa.
B. Bugár, podpredseda NR SR: (2004-09-22):
M. Maxon, poslanec: Ďakujem pekne za slovo. Vážený pán minister zdravotníctva, mňa to mrzí, že to považujete za obštrukciu. Obštrukciou by bolo to, keby sme hlasovali v rozpore s rokovacím poriadkom a potom som legitímne takéto hlasovanie mohol napadnúť. Ja som na tento rozpor upozornil preto, aby veci boli v poriadku, v súlade s rokovacím poriadkom tak, ako majú byť. Ďakujem pekne.
Pellegrini, Peter, predseda NR SR (2016-02-11):
Na vaše vystúpenie je jedna faktická poznámka. Pán poslanec Kaník, nech sa páči.